Jaunpagasts
Jaunpagasts (arī Virbi) ir ciems Talsu novada Virbu pagastā, pagasta centrs. Izvietojies Virbupes kreisajā krastā pie dzelzceļa līnijas Ventspils—Tukums II (stacija Sabile) 16 km no novada centra Talsiem un 105 km no Rīgas. Jaunpagastā atrodas pagasta pārvalde, Virbu pamatskola, kultūras nams, bērnudārzs, bibliotēka, ģimenes ārsta prakse, Neivakenes vecticībnieku baznīca (celta 1928. gadā). Lielākie uzņēmumi ir SIA «Jaunpagasts Plus» (Brūzī) un SIA «Jaunalko».